ওয়েব ডিজাইন ও ডেভেলপমেন্ট - YappoBD\nএকটি ওয়েবসাইট আপনার কোম্পানি/ব্যবসাকে রিপ্রেজেন্ট করে। একটু বিস্তর পরিসরে চিন্তা করুন, আপনার কোম্পানির ওয়েবসাইট থাকা মানে, বিশ্বব্যাপি ব্যবসার দিক উন্মোচন করা। আমরা জানি কিভাবে আমাদের গ্রাহকদের সমস্যার সমাধান করতে হয়। আমারা সব সময় আমাদের বেস্ট কোয়ালিটিকে প্রাধান্য দিয়ে চলমান প্রক্রিয়াতেও আপনার মতামত গ্রহন করে প্রজেক্ট সম্পূর্ন করে থাকি।\nআপনি কি সাশ্রয়ী দামে বাংলাদেশের সেরা ওয়েব ডিজাইন ও ডেভেলপমেন্ট কোম্পানি খুজছেন? YappoBD বর্তমানে বাংলাদেশের প্রেক্ষাপটে একটি বিশ্বমানের Web Development Agency। আমাদের এক্সপার্ট ডেভেলপারগণ আপনার ওয়েব সাইটকে Custom Development-এর মাধ্যমে Smooth User Experience নিশ্চিত করে থাকে।\nআপনার ওয়েব সাইটকে দীর্ঘমেয়াদে যুগের সাথে মানানসই রাখার জন্য আমাদের ডেভেলপারগণ Development-এর Best Practice ব্যবহার করে আপনার ওয়েব সাইটের ডিজাইন ও ডেভেলপমেন্ট করে থাকে।\nআপনি হয়তোবা চাইলেই একটি সিম্পল HTML Website তৈরি করতে পারবেন। কিন্তু আমাদের ওয়েব ডিজাইনারগণ আপনার কল্পনার বহিঃপ্রকাশ ঘটিয়ে সেটির বাস্তবতায় রূপ দিয়ে থাকে।\nYappoBD-এর বাজেট ফ্রেন্ডলি ওয়েব ডিজাইন ও ডেভেলপমেন্ট প্যাকেজ সমূহ\nডিজিটাল এই ট্রেন্ড-এর সাথে সামঞ্জস্য রাখতে অবশ্যই আপনার ব্যবসা/কোম্পানির জন্য ওয়েবসাইট আবশ্যক হয়ে পড়েছে। এক্ষেত্রে, আপনার মনে সবার আগে যে প্রশ্ন আসতে পারে তা হলো, কেমন বাজেট এর মধ্যে আমি আমার ওয়েব সাইটটি কম্পিলিট করতে পারি ? YappoBD আপনাকে দিচ্ছে সেই ভাবনার সমাধান। একমাত্র আমরাই ১০০% প্রাতিযোগীতামূলক দামে আমাদের সেবাগুলো প্রদান করে থাকি।\nছোট কোম্পানি, পোর্টফোলিও এবং ফ্রিল্যান্স সার্ভিস প্রোভাইডার-দের জন্য বাজেট ফ্রেন্ডলি একটি প্যাকেজ ।\nমাঝারি আকারের কোম্পানি, উদ্যোক্তা এবং ই-কমার্স বিজনেস এর জন্য আদর্শ একটি প্যাকেজ ।\nবড় কোম্পানি, মাল্টি সার্ভিস প্রোভাইডার এবং কর্পোরেট ওয়েব সাইটের জন্য একটি আদর্শ প্যাকেজ\nওয়েব ডেভেলপমেন্ট স্ট্র্যাটেজি\nওয়েব ডিজাইন কনসেপ্ট\nবিনামূল্যে স্টক ফটো\nপেজ এবং ডাইনামিক ফিচার\nসর্বোচ্চ ৭ টি\nসর্বোচ্চ ১৫ টি\nসর্বোচ্চ ২০ টি\nসর্বোচ্চ ২ টি\nসর্বোচ্চ ৪ টি\nগুগল ম্যাপ সংযোজন\nডাইনামিক ওয়ার্ডপ্রেস ওয়েবসাইট\nAll OS Responsiveness\nAll ব্রাউজার রেসপনসিভনেস\nফেইসবুক লাইক বাটন সংযোজন\nফেইসবুক শেয়ার বাটন সংযোজন\nপ্রথম বছরের জন্য\nডেভেলপমেন্ট এর ক্ষেত্রে YappoBD কর্তৃক গৃহীত প্রধান প্রধান কিছু ধাপসমূহ:-\nওয়েব সাইটের উদ্দেশ্যে বিশ্লেষন\nপ্রথমেই আমরা আপনার ওয়েব সাইটটি কি উদ্দেশ্যে ব্যবহার হবে সেটি পর্যবেক্ষণ এর মাধ্যমেই আমাদের কাজ শুরু করে থাকি। অতপর, আমরা আপনার ব্যবসা সম্পর্কে একটা সুস্পষ্ট ধারনা গ্রহন করে থাকি এবং আপনার ব্যবসায়িক প্রতিদন্ধি সম্পর্কে Case Study করে তাদের থেকে ইতিবাচক পদক্ষ্যেপ গ্রহন করে থাকি।\nডিজিটাল MOCKUP ডিজাইন\nপ্রথমেই আমরা Website এর জন্য একটি Physical Mock-up তৈরি করে গ্রহকের মতামত গ্রহন করে থাকি। Physical Mock-up এর Approval পাওয়ার পর আমরা আপনার ওয়েব সাইটটির একটি ডিজিটাল Structure তৈরি করে থাকি। যখন আমারা আপনার ওয়েব সাইটি ডিজাইন করতে থাকি, তখন আমরা বিশেষভাবে লক্ষ্য রাখি আপনার ওয়েব সাইটি একজন ইউজার এর জন্য কতটা রেসপন্সিভ এবং এর UX-Design কতটা ইউজার ফ্রেন্ডলি।\nওয়েব সাইট ডিজাইন Approval\nDesign Approval স্টেজে আমরা আপনাকে, আপানার ওয়েব সাইটের একটি পূর্নাঙ্গ ডিজাইন প্রদান করে থাকি। এবং আপনার সন্তুষ্টি অর্জনের লক্ষ্যে পৌঁছানো পর্যন্ত আমরা ডিজাইনগত পরিমার্জন করে থাকি। সর্বোপরি আমাদের লক্ষ্য আপনার ওয়েব ডিজাইনটি যেন আপনার ব্র্যান্ড ভ্যালু এবং আপনার ব্যবসার উদ্দেশ্যকে প্রকাশ করে।\nPSD থেকে HTML ডিজাইন\nএই পর্যায়টি হলো আমাদের টেকনিক্যাল পার্ট। এই পর্যায়ে আমাদের ডেভেলপারগন আপনার পক্ষ থেকে স্বীকৃতি প্রাপ্ত ডিজাইনকে HTML ও CSS এর দ্বারা পরিবর্তিত করে থাকে। আমারা সবসময় ফোকাস করে থাকি Lightweight Coding– এর দিকে। যাতে করে আপনার ওয়েব সাইটটি খুব দ্রুত গতিতে লোড হয় এবং ইমেজ ও ভিডিও এর জন্য অপটিমাইজড হয় এবং SEO Friendly হয়।\nডিজাইনগত সকল প্রকার কাজ সম্পূর্ন হবার পর আমরা পরীক্ষা করে থাকি যে, আপনার ওয়েব সাইটি প্রধান প্রধান Search Engine গুলোর নির্দেশিত গুনগতমান বজায় রাখে কি না। অতপর,আমার বিভিন্ন প্রকার ওয়েব ব্রাউজারে ক্রস টেস্ট করে থাকি আপনার ওয়েব সাইটের রেসপন্সিভনেস চেক করার জন্য।\nআমরা আপনার ওয়েব সাইটটিকে সবচেয়ে জনপ্রিয় CMS WordPress এর জন্য উপযোগী করে তুলি। যাতে করে পরবর্তিতে আপনি নিজেই খুব সহজে সকল প্রকার Content Update করতে পারবেন।\nকেন YappoBD কে আপনি আপনার ওয়েব ডিজাইন পার্টনার হিসাবে বেছে নিবেন?\nWeb Design & Development সম্পর্কে আপনার যত প্রশ্ন এবং তার উত্তর\nওয়েব ডেভলপমেন্ট হল কোডিংয়ের মাধ্যমে ওয়েবসাইট তৈরির প্রক্রিয়া যা আপনার ওয়েবসাইটে Functionality যুক্ত করে। আর ওয়েব ডিজাইন হলো ইন্টানেটে প্রর্দশিত ওয়েব সাইটগুলোর নকশা। YappoBD আপনার ওয়েব সাইটকে এমন ভাবে ডিজাইন ও ডেভেলপ করে থাকে যা আপনার ব্যবসার ক্ষেত্রে ইতিবাচক প্রভাব ফেলে থাকে।\nবর্তমানে যেকোন ব্যবসার ক্ষেত্রে ওয়েবসাইট থাকা কতটা গুরত্বপূর্ন ?\nবর্তমানে যে কোন ব্যবসার ক্ষেত্রে ওয়েব সাইট আপনার ব্র্যান্ড ভিজিবিলিটি এবং ব্যান্ডের ভ্যালু বাড়াতে বিশেষ ভুমিকা পালন করে থাকে। তাছাড়া একটি ওয়েব সাইট আপনার ব্যবসার যে কোন ধরেনের ডিজিটাল সমাধান এনে দিতে পারে। আপনার ব্যবসার পরিচিতি খুব সহজভাবে সীমিত সময়ের মধ্যে আপানার সম্ভাব্য গ্রাহকের কাছে পৌঁছাতে ওয়েব সাইটের কোন বিকল্প নেই।\nকেন আপনি ওয়েব সাইট ডিজাইন এবং ডেভেলপমেন্ট পার্টনার হিসাবে ব্যক্তির পরিবর্তে কোম্পানিকে বেছে নিবেন ।\nকেননা,কোন কোম্পানি আপনার ওয়েব সাইট ডিজাইন এবং ডেভেলপমেন্ট এর ক্ষেত্রে একক ব্যক্তির পরিবর্তে একটি বিশেষজ্ঞ টিম নিয়ে কাজ করে। সেক্ষেত্রে, দীর্ঘমেয়াদে আপনার কোন প্রকার সমস্যার সমাধান দ্রুততার সাথে পেয়ে থাকবেন। কোন কোম্পানি অবশ্যই তাদের নিজস্ব গুনগত মান বজায় রাখতে আপনাকে সেরা সেবাই প্রদান করে থাকে।\nওয়েব ডিজাইন ও ডেভেলপমেন্ট প্যাকেজ এর সাথে কি আমি ডোমেইন,হোস্টিংও পেতে পারি ?\nওয়েব ডিজাইন এবং ডেভেলপমেন্ট প্যাকেজ এর সাথে আমরা আপনার চাহিদার উপর ভিত্তি করে হোস্টিং এর জন্য চার্জ করে থাকি। তবে, আমাদের পার্টনার কোম্পানি হতে আপনি অতি অল্পদামে ডোমেইন,হোস্টিং পেতে পারেন।\nYappoBD তে কি Monthly Website Maintainance Service আছে?\nহ্যাঁ, YappoBD Monthly Website Maintenance Service প্রদান করে থাকে। YappoBD হতে আপনি খুব কম খরচে Monthly Website Maintenance Service গ্রহন করতে পারেন।\nহটাৎ আমার ওয়েব সাইট ডাউন হয়ে গেলে আমি কিভাবে সহায়তা পেতে পারি ।\nYappoBD আর YappoBD-এর গ্রাহকের দুরুত্ব শুধুমাত্র একটি ইমেইল বা একটি ফোন নাম্বার দূরে। আপনার প্রজেক্ট সম্পূর্ন হবার পর কখনোই আমরা অদৃশ্য হয়ে যাবো না। বিগত ৫ বছর ধরে আমরা আমাদের গ্রাহকদের সন্তুষ্টি অক্ষুন্ন রেখে আসছি।


স্রষ্টার বিনাশ নেই: আইনস্টাইনের অভিমত\nরবিবার, ১৮-মার্চ ২০১৮, ০৭:৩১ অপরাহ্ন\nপ্রকাশ : ১৩ আগস্ট, ২০১৭ ১১:২০ পূর্বাহ্ন\nশীর্ষ নিউজ ডেস্ক: সত্যি-সত্যিই কোনও ভুল হয়নি তার। ‘ঈশ্বরের মন’ একেবারে ঠিকঠাক ভাবেই পড়তে পেরেছিলেন বিশ্ববিখ্যাত পদার্থবিজ্ঞানী আইনস্টাইন। সেটাও আজ থেকে ১০০ বছর আগে। তিনি সঠিকভাবে বলে দিতে পেরেছিলেন, এই ব্রহ্মা-ের মূল চালিকাশক্তির কোনও বিনাশ নেই। সেই শক্তি অবিনাশী। ব্রহ্মা- যুগে যুগে যতই ফুলে-ফেঁপে উঠুক না কেন, সেই আদি, অনন্ত চালিকাশক্তির ঘনত্ব (বা ডেনসিটি) আগেও যা ছিল, এখনও তাই আছে। কোটি কোটি বছর পরেও তা একই থাকবে। এটাকেই তিনি নাম দিয়েছিলেন ‘কসমোলজিক্যাল কনস্ট্যান্ট’। পরবর্তীতে এটি ‘ঈশ্বরের মন’ হিসেবেও পরিচিতি পায়।\nশুধু তাই নয়, যাকে আমরা মহাশূন্য বলে জানি, সেখানেও রয়েছে ব্রহ্মাণ্ডের সেই অবিনাশী শক্তি। অর্থাৎ শূন্য আসলে প্রকৃত অর্থে শূন্য নয়। তার অন্দর ভরা রয়েছে আমাদের ধরাছোঁয়ার বাইরে থাকা একটি ‘অদৃশ্য’ শক্তিতে। আমেরিকার ফের্মিল্যাব এর তৈরি করা ‘ডার্ক এনার্জি সার্ভের’ রিপোর্ট প্রমাণ করে দিয়েছে, ১০০ বছর আগে একদম ঠিক কথাটাই বলেছিলেন আইনস্টাইন।\n‘ডার্ক এনার্জি সার্ভে ইয়ার ওয়ান রেজাল্ট : কসমোলজিক্যাল কনস্ট্রেইন্টস্ ফ্রম গ্যালাক্সি ক্লাস্টারিং অ্যান্ড উইক লেন্সিং’ শিরোনামের ফের্মিল্যাবের এই রিপোর্ট গত শুক্রবার আনুষ্ঠানিকভাবে ঘোষণা করা হয়েছে। প্রতিষ্ঠানটির ধারণা ছিল, বর্তমানে পদার্থ বিজ্ঞানের আধুনিক প্রযুক্তি ব্যবহার করে আইনস্টাইন আমলে দেয়া থিওরির কিছু সুক্ষ্ম ত্রুটি হয়তো বের করা সম্ভব হবে। কিন্তু পুনপুন পরীক্ষা করেও তারা দেখেছেন আইনস্টাইন যা বলেছিলেন সেটাই কাটায় কাটায় সঠিক।\nউল্লেখ্য, ‘ঈশ্বরের মন’ শব্দটি জনপ্রিয় হয় ব্রিটিশ পদার্থবিদ পল ডেভিসের বিখ্যাত বই ‘দ্য মাইন্ড অব গড/ দ্য সায়েন্টিফিক বেসিস ফর এ র্যাশনাল ওয়ার্ল্ড’ প্রকাশিত হওয়ার পর। শক্তির আচার, আচরণ ঠিক কেমন, সেটা আইনস্টাইন তুলে ধরেছিলেন তার সাধারণ আপেক্ষিকতাবাদে। পাঁচ বছর আগে ‘প্ল্যাঙ্ক’ উপগ্রহের করা একটি সার্ভেতেও দেখা গিয়েছিল আইনস্টাইনের পূর্বাভাস ঠিক ছিল।\nডিজিটাল যুগের ছেলে-মেয়েরা কি কলম ধরা ভুলে যাচ্ছে?\n৩৪০ দিন মহাকাশে থেকে বদলে গেল জিন!\nপৃথিবীর দিকে ধেয়ে আসছে সৌরঝড়\nএপ্রিলেই মহাকাশ ছুঁবে 'বঙ্গবন্ধু স্যাটেলাইট'\nকৃষ্ণ গহ্বরের ‘ঢেকুর’\nতরুণদের চাকরি দেবে ফেসবুক!


আমাদের এবাদত আল্লাহ তাআলার কি কাজে লাগে ? একটি সুন্দর ব্যাখ্যা কাহিনী দ্বারা লেখা হলো , যা পূর্বে পড়েননি । আশা করি অনেক ভালো লাগবে । - Trickbd.com\n24 thoughts on "আমাদের এবাদত আল্লাহ তাআলার কি কাজে লাগে ? একটি সুন্দর ব্যাখ্যা কাহিনী দ্বারা লেখা হলো , যা পূর্বে পড়েননি । আশা করি অনেক ভালো লাগবে ।"\nহুম।পড়ে ভালো লাগলো।\nYour posts are also nice bro ☺\nTiger Champ Contributor says:\nঅনেক অনেক ধন্যবাদ 🌹\nঅসাধারন বড় ভাই\nঅসংখ্য ধন্যবাদ 💝💝💝


এই সূরা একবার পাঠ করলে দশবার কোরআন খতম করার নেকী হয় এবং সব গুনাহ মাফ হয় ! | পড়ুন বিস্তারিত ...\nএই সূরা একবার পাঠ করলে দশবার কোরআন খতম করার নেকী হয় এবং সব গুনাহ মাফ হয় !\nএই সূরা হজরত মুহাম্মদ (সা.)-এর নবুয়ত লাভের প্রথম দিকে এবং হিজরতের বহু আগে মক্কায় অবতীর্ণ হয়েছে। এর আয়াত সংখ্যা ৮৩, রুকু পাঁচটি। সুরাটিকে ‘কলবুল কোরআন’ বা কোরআনের অন্তঃকরণ বলা হয়। বাস্তবিকই এ সুরায় কোরআনিক শিক্ষার প্রাণবস্তু তাওহিদ, রিসালাত, হিদায়াত, নবুয়ত এবং ইহকাল ও পরকাল সম্পর্কে সারগর্ভ আলোচনা রয়েছে। ইয়াসিন শব্দের অর্থ ‘হে মানব’ মতান্তরে ‘হে মুহাম্মদ (সা.)’। হক বা সত্যের উন্নতি ও অগ্রগতি কখনো ব্যাহত হয় না।\nহাদীস শরীফে রাসূল (সা:) বলেছেন, ‘সূরা ইয়াসিন কুরআনের হৃদয়। ’যে ব্যক্তি সূরা ইয়াসিন আল্লাহর সন্তুষ্টি ও পরকালের কল্যাণ লাভের জন্য পাঠ করবে তার মাগফিরাত হয়ে যায়। তোমরা তোমাদের মৃতদের জন্য এ সূরা তিলাওয়াত করো। (রুহুলমায়ানি, মাজহারি) ইমাম গাজ্জালী (রহ:) এ প্রসঙ্গে বলেন, ‘সূরা ইয়াসিনকে কুরআনের হৃদয় এ কারণে বলা হয়েছে যে, ‘এ সূরায় কেয়ামত ও হাশর-নশর বিষয়ে বিশদ ব্যাখ্যা ও অলঙ্কারসহকারে বর্ণিত হয়েছে।\nপরকালে বিশ্বাস ঈমানের এমন একটি মূলনীতি, যার ওপর মানুষের সব আমল ও আচরণের বিশুদ্ধতা নির্ভরশীল। পরকালের ভয়ভীতি মানুষকে সৎকর্মে উদ্বুদ্ধ করে এবং অবৈধ বাসনা ও হারাম কাজ থেকে বিরত রাখে। তাই দেহের সুস্থতা যেমন অন্তরের সুস্থতার ওপর নির্ভরশীল তেমনি ঈমানের সুস্থতা পরকালের চিন্তার ওপর নির্ভরশীল (রুহুলমায়ানি)। তিরমিজী শরীফে উল্লেখ রয়েছে, সুরা ইয়াছিন একবার পাঠ করলে দশবার কোরআন খতম করার নেকী হয় এবং পাঠকের সব গুনাহ মাফ হয়।\nহাদীসে আরো বলা হয়েছে, রাতে সুরা ইয়াছিন পাঠ করলে নিস্পাপ অবস্থায় ঘুম থেকে উঠা যায় এবং পূর্বের গুনাহ মাফ হয়ে যায়। যে ব্যক্তি সুরা ইয়াছিন বেশী বেশী পড়ে থাকে কেয়ামতের দিন এই সুরাই তার জন্য আল্লাহর দরবারে সুপারিশ করবে। নবী করিম (সাঃ) আরো বলেছেন, যে ব্যক্তি নিয়মিত সুরা ইয়াছিন পাঠ করবে তার জন্য জান্নাতের আটটি দরজা খোলা থাকবে। হজরত আবু যর (রা:) বলেন, আমি রাসূল সা:-এর কাছ থেকে শুনেছি তিনি বলেছেন, মৃত্যু পথযাত্রী ব্যক্তির কাছে সূরা ইয়াসিন পাঠ করলে তার মৃত্যু যন্ত্রণা সহজ হয়ে যায়। (মাজহারি)\nহজরত আবদুল্লাহ ইবনে জুবায়ের রা: বলেন, যদি কোনো ব্যক্তি সূরা ইয়াসিন অভাব-অনটনের সময় পাঠ করে তাহলে তার অভাব দূর হয়, সংসারে শান্তি ও রিজিকে বরকত লাভ হয়। (মাজহারি) ইয়াহইয়া ইবনে কাসীর বলেন, ‘যে ব্যক্তি সকালে সূরা ইয়াসিন পাঠ করবে সে সন্ধ্যা পর্যন্ত সুখে-স্বস্তিতে থাকবে। যে সন্ধ্যায় পাঠ করবে সে সকাল পর্যন্ত শান্তিতে থাকবে (মাজহারি)। এছাড়াও সূরা ইয়াসিনের বহু ফজিলত হাদিসে বর্ণিত আছে।\nএ ছাড়া সুরা ইয়াসিন তিলাওয়াতের বহুবিধ উপকার ও ফায়দা রয়েছে,যেকোনো সৎ উদ্দেশ্যে এ সুরা পাঠ করলে আল্লাহপাক পাঠকের মনোবাসনা পূর্ণ করে দেন। বালা-মুসিবত ও রোগ-শোকে এ সুরা পাঠ করলে আল্লাহপাক মুক্তি দান করেন। এ সুরা পাঠ করে ঘর থেকে বের হলে বাইরে থাকা অবস্থায় কোনো ধরনের বিপদের সম্মুখীন হবে না। রোগী বা বিপদগ্রস্তের গলায় এ সুরার লিখিত তাবিজ বেঁধে দিলে বিশেষ উপকার হয়।\nপাগল ও জিনগ্রস্ত রোগীর প্রতি এ সুরা পাঠ করে ফুঁক দিলে রোগী অচিরেই রোগমুক্ত হয় এবং আরোগ্য লাভ করে। সর্বদা সুরা ইয়াসিন পাঠ করলে বিচার দিনে এই সুরা আল্লাহপাকের কাছে পাঠকারীর মুক্তির জন্য সুপারিশ করবে।


Swiggy Women Period Leave: no questions asked period time off policy for women delivery agents|মহিলা কর্মীদের 'ঋতুকালীন ছুটি'! নয়া ঘোষণায় কি পথ দেখাচ্ছে সুইগি? – News18 Bangla\nHome » Photo » business » Swiggy Women Period Leave: মহিলা কর্মীদের 'ঋতুকালীন ছুটি'! নয়া ঘোষণায় কি পথ দেখাচ্ছে সুইগি?\nSwiggy Women Period Leave: মহিলা কর্মীদের 'ঋতুকালীন ছুটি'! নয়া ঘোষণায় কি পথ দেখাচ্ছে সুইগি?\nSwiggy Women Period Leave: মহিলাদের কাজের সুস্থ পরিবেশ দিতেই এই পদক্ষেপ বলে জানানো হয়েছে সংস্থা Swiggy-র তরফে।\n| October 22, 2021, 20:29 IST\nপ্রতিমাসে ঋতুকালীন দিনগুলিতে কাজে আসায় প্রায়শই সমস্যায় পড়তে হয় মহিলা কর্মীদের। এবার তাঁদের জন্য বিশেষ ছুটির (Swiggy Women Period Leave)ঘোষণা করল ফুড ডেলিভারি জায়ান্ট, সুইগি। মহিলা কর্মীদের বিশেষ অস্বস্তি থেকে রেহাই দিতে ঋতুকালীন ছুটি (Period time-off) চালু করল সুইগি (Swiggy)। সংস্থার তরফে ঘোষণা করা হয়েছে, প্রতি মাসে ডেলিভারির দায়িত্বে থাকা মহিলা কর্মীদের দু’দিন করে 'কোনও প্রশ্ন ছাড়াই' ঋতুস্রাব চলাকালীন ছুটি দেওয়া হবে। মহিলাদের কাজের সুস্থ পরিবেশ দিতেই এই পদক্ষেপ বলে জানানো হয়েছে সংস্থার তরফে।প্রতীকী ছবি।\nসংস্থার ভাইস প্রেসিডেন্ট মিহির শাহ সংস্থার এই নতুন নির্দেশ প্রসঙ্গে জানিয়েছেন, ”ঋতু চলাকালীন পথেঘাটে বেরনোর সময় যে অস্বাচ্ছন্দ্য, মূলত সেই কারণেই বহু মহিলা ডেলিভারির কাজ করতে চান না। ঋতুকালীন চ্যালেঞ্জের (Swiggy Women Period Leave) মোকাবিলায় তাঁদের পাশে দাঁড়াতে আমরা দু’দিনের সবেতন ছুটি দেওয়ার কথা জানিয়েছি। আমাদের সমস্ত নিয়মিত মহিলা ডেলিভারি পার্টনাররাই এই ছুটি পাবেন।”প্রতীকী ছবি।\nসুইগির (Swiggy Women Period Leave) মতো জনপ্রিয় এক সংস্থার এমন নজিরবিহীন সিদ্ধান্তকে অত্যন্ত তাৎপর্যপূর্ণ বলে মনে করছে ওয়াকিবহাল মহল। এমনিতেই সমাজে ঋতুস্রাব নিয়ে নানা দ্বিধা ও রক্ষণশীলতা রয়েছে। আজকের যুগেও এই ধরনের বিষয়কে ঘিরে নানা কুসংস্কার রয়েছে দেশে।প্রতীকী ছবি।\nএই পরিস্থিতিতে মহিলাদের ঋতুস্রাবের মতো একটি শারীরবৃত্তীয় প্রক্রিয়ায় সমাজের আরও বেশি সমর্থন প্রয়োজন। এদিকে কর্মরতা মহিলারা পথেঘাটে ওই বিশেষ দিনগুলোয় নানা সমস্যায় পড়েন। সুইগি (Swiggy Women Period Leave)সেই কারণেই এই ছুটির সিদ্ধান্ত নেওয়ায় তা অন্য়ান্য সংস্থাগুলিকেও উৎসাহ দেবে বলে মনে করা হচ্ছে।প্রতীকী ছবি।\nসুইগি তাদের সমস্ত মহিলা কর্মীদের জন্য আরও একটি পদক্ষেপ করেছে (Swiggy Women Period Leave)। সংস্থার তরফে জানিয়ে দেওয়া হয়েছে, সকলেরই যাতায়াতের ব্যবস্থা করবে সংস্থাই। সাইকেল হোক বা বাইক, প্রয়োজনমতো সমস্ত ধরনের পরিবহন ব্যবস্থাই কর্মীদের হাতে তুলে দেবে সুইগি কর্তৃপক্ষ। প্রতীকী ছবি।\nপ্রসঙ্গত, এর আগে সুইগি তাদের মহিলা কর্মীদের সময়সীমা বেঁধে দিয়েছিল সন্ধে ৬টা পর্যন্ত। কিন্তু পরে সেই নিয়ম বদলেছে তারা। এখন ডিনার স্লটেও খাবার ডেলিভারির ক্ষেত্রে মহিলা ডেলিভারি পার্টনারদের পাঠানো হয়। তবে সংস্থার এই নতুন (Swiggy Women Period Leave) এই সিদ্ধান্ত যে অন্যদেরও পথ দেখাবে এবং এই ধরণের কাজে থাকা মহিলাদের বিষয়ে ভাবতে উৎসাহ যোগাবে সেকথা কিন্তু বলাই যায়। প্রতীকী ছবি।


Redmi Note9Pro Max কিনুন মাত্র 2,399 টাকায়, Amazon সেলের আজই শেষ দিন, জলদি করুন! - Eisamay\nredmi note9pro max available at rs 2399 during the last day of amazon smartphone upgrade days sale 2021\nRedmi Note9Pro Max কিনুন মাত্র 2,399 টাকায়, Amazon সেলের আজই শেষ দিন, জলদি করুন!\nSayantan Mukherjee | EiSamay.Com | Updated: May 12, 2021, 5:14 PM\nRedmi Note9Pro Max Offer Price: আজই শেষ হচ্ছে Amazon Smartphone Upgrade Days Sale। আর সেই সেলে Redmi Note9Pro Max ফোনটি খুবই কম দামে আপনি কিনতে পারেন। অফার জানুন ও সেল শেষ হওয়ার আগেই কিনে ফেলুন।\nএই সময় ডিজিটাল ডেস্ক: ই-কমার্স সাইট Amazon-এ চলছে Smartphone Upgrade Days Sale। আজই সেই সেলের শেষ দিন। বেশ কিছু দিন যাবৎ চলা এই Amazon Smartphone Upgrade Days Sale-এ একাধিক প্রডাক্টে আকর্ষণীয় ছাড় দেওয়া হয়েছে। ফ্ল্যাট ডিসকাউন্ট যেমন রয়েছে, তেমনই আবার রয়েছে এক্সচেঞ্জ অফারও। তবে, আজ এই সেলের শেষ দিনে আপনার জন্য সেরার সেরা স্মার্টফোন কেনার সুযোগ রয়েছে। Xiaomi-র অন্যতম জনপ্রিয় হ্যান্ডসেট Redmi Note9Pro Max মডেলে বাম্পার ডিসকাউন্ট দেওয়া হচ্ছে। এই ফোনের উপরে থাকছে 4,000 টাকার ফ্ল্যাট ডিসকাউন্ট। আসুন, Redmi Note9Pro Max ফোনটির বিভিন্ন অফার সম্পর্কে বিশদে জেনে নেওয়া যাক।\nRedmi Note9Pro Max অফার - (Redmi Note9Pro Max Offers)\nRedmi Note9Pro Max স্মার্টফোনের 6GB RAM এবং 64GB স্টোরেজ ভ্যারিয়্যান্টে 4000 টাকার ফ্ল্যাট ডিসকাউন্ট দেওয়া হচ্ছে। এমনিতে ফোনটির দাম 18,999 টাকা। ফ্ল্যাট ডিসকাউন্টের পরে ফোনটির দাম দাঁড়াচ্ছে 14,999 টাকায়। সেই সঙ্গেই আবার 12,600 টাকা পর্যন্ত এক্সচেঞ্জ অফারও দেওয়া হচ্ছে। অর্থাৎ আপনি পুরনো ফোন দিয়ে যদি নিজেকে নতুন কোনও স্মার্টফোনে আপগ্রেড করিয়ে নিতে চান, তাহলে মাত্র 2,399 টাকায় পেয়ে যেতে পারেন একটি ঝাঁ চকচকে Redmi Note9Pro Max। এর সঙ্গে আরও বেশ কিছু আকর্ষণীয় অফার রয়েছে।\nসব থেকে বড় অফার দেওয়া হচ্ছে HDFC Bank-এর ক্রেডিট কার্ড ইউজারদের জন্য। Amazon Smartphone Upgrade Days Sale-এ যদি আপনি Redmi Note9Pro Max ফোনটি HDFC Bank-এর ক্রেডিট কার্ড ব্যবহার করে কিনতে যান, তাহলে 1,250 টাকার ইনস্ট্যান্ট ক্যাশব্যাক পেয়ে যাবেন। পাশাপাশিই আবার থাকছে বেশ কিছু সিলেক্টেড ব্যাঙ্কের ডেবিট বা ক্রেডিট কার্ড ব্যবহারে EMI অপশনও।\nআরও পড়ুন: Realme X7 Pro 5G মাত্র 1,026 টাকায় কেনার বাম্পার অফার! এখনই জানুন\nRedmi Note9Pro Max ফিচার্স ও স্পেসিফিকেশনস - (Redmi Note9Pro Max Features And Specifications)\nএই ফোনে একটি 6.67 ইঞ্চির FHD + LCD ফুল স্ক্রিন ডট ডিসপ্লে দেওয়া হয়েছে। এই ডিসপ্লের পিক্সেল রেজোলিউশন 2400X1800 এবং পিক্সেল ডেনসিটি 440 ppi। এছাড়াও ডিসপ্লের অ্যাসপেক্ট রেশিও 20:9। পারফরম্যান্সের জন্য এই ফোনে একটি 2.3Ghz Qualcomm Snapdragon 720G প্রসেসর দেওয়া হয়েছে, যা পেয়ার করা থাকছে 6GB ও 8GB RAM এবং 64GB ও 128GB ইন্টারনাল স্টোরেজের সঙ্গে। সফ্টওয়্যারের দিক থেকে ফোনটি Android 10 দ্বারা চালিত।\nআরও পড়ুন: মাত্র 1 টাকায় Oppo স্মার্টফোন কেনার সুবর্ণ সুযোগ! ই-স্টোর চালু হতেই একগুচ্ছ আকর্ষণীয় অফার\nRedmi Note9Pro Max ফোনের ক্যামেরা সেটআপ দুরন্ত। কোয়াড রিয়ার ক্যামেরা সেটআপের এই ফোনে 64MP AI সেন্সর প্রাইমারি ক্যামেরা হিসেবে দেওয়া হয়েছে। এছাড়া সেকেন্ডারি ক্যামেরা হিসেবে ফোনটিতে রয়েছে একটি 8MP আলট্রা-ওয়াইড অ্যাঙ্গেল লেন্স, একটি 5MP ম্যাক্রো সেন্সর এবং আর একটি 2MP ডেপথ সেন্সর। ফোনের সামনে সেলফি ও ভিডিয়ো কলিংয়ের জন্য এই 2MP ডেপথ সেন্সর দেওয়া হয়েছে। অত্যন্ত শক্তিশালী এবং বেশ বড়সড় 5,020mAh ব্যাটারি এই রেডমি স্মার্টফোনের পাওয়ারের দিকটি নিশ্চিত করছে।\nInfinix Hot 10T লঞ্চ হল, জানুন দাম ও স্পেসিফিকেশনস পরের খবর\nরেডমি নোট ৯ প্রো ম্যাক্স রেডমি অ্যামাজন স্মার্টফোন আপগ্রেড ডেজ় সেল redmi note9pro max price in india Redmi Note9Pro Max Offer Price redmi note9pro max amazon smartphone upgrade days sale 2021\nWeb Title : redmi note9pro max available at rs 2399 during the last day of amazon smartphone upgrade days sale 2021


Boris Johnson calls PM Narendra Modi ‘khas dost’, says India-UK free trade pact by Diwali General News: 'খাস দোস্ত মোদী', বললেন জনসন, দিওয়ালির আগেই ভারত-ব্রিটেন মুক্ত-বাণিজ্য চুক্তি | Indian Express Bangla\nboris johnson calls pm narendra modi khas dost says india uk free trade pact by diwali\n‘খাস দোস্ত মোদী’, বললেন জনসন, দিওয়ালির আগেই ভারত-ব্রিটেন মুক্ত-বাণিজ্য চুক্তি\nআরও কাছাকাছি ভারত-ব্রিটেন। বরিস জনসনের সফরে দুই দেশের বন্ধুত্ব আরও দৃঢ় হল। প্রধানমন্ত্রী নরেন্দ্র মোদীকে ‘বিশেষ বন্ধু’ হিসেবে অভিহিত করলেন ব্রিটিশ প্রধানমন্ত্রী বরিস জনসন।\nUpdated: April 22, 2022 5:09:47 pm\nদিল্লিতে ব্রিটিশ প্রধানমন্ত্রীকে রাজকীয় সংবর্ধনা। ভারতে এসে 'মুগ্ধ' বরিস জনসন।\nআরও কাছাকাছি ভারত-ব্রিটেন। বরিস জনসনের সফরে দুই দেশের বন্ধুত্ব আরও দৃঢ় হল। প্রধানমন্ত্রী নরেন্দ্র মোদীকে ‘বিশেষ বন্ধু’ হিসেবে অভিহিত করলেন ব্রিটিশ প্রধানমন্ত্রী বরিস জনসন। জনসন এদিন জানিয়েছেন, চলতি ভারত ও ব্রিটেনের মধ্যে। শুক্রবার দিল্লিতে মোদীর সঙ্গে বৈঠক শেষে জনসন বলেন, ”পরের সপ্তাহে আলোচনার পরবর্তী ধাপ শুরু হবে। এবছরের দিওয়ালির আগেই মুক্ত বাণিজ্য চুক্তি শেষ করতে মধ্যস্থতাকারীদের বলছি। এই দশকের শেষ নাগাদ ভারতে আমাদের বাণিজ্য এবং বিনিয়োগের পরিমাণ দ্বিগুণ হতে পারে।”\nবৃহস্পতিবার গুজরাত দিয়ে ভারত সফর শুরু করেন ব্রিটিশ প্রধানমন্ত্রী বরিস জনসন। শুক্রবার সকালে দিল্লিতে রাষ্ট্রপতি ভবনে রাজকীয় সংবর্ধনা দেওয়া হয় ব্রিটিশ প্রধানমমন্ত্রীকে। এরপর ভারত-ব্রিটেন দ্বিপাক্ষিক বৈঠক শুরু হয়। দু’দেশের প্রধানমন্ত্রী বসেন গুরুত্বপূর্ণ আলোচনায়। প্রতিরক্ষা ক্ষেত্রে দুই দেশের কৌশলগত ভূমিকা নিয়ে আলোচনা করেছেন জনসন ও মোদী। এছাড়াও কূটনৈতিক এবং অর্থনৈতিক ক্ষেত্রেও পারস্পরিক সহযোগিতা নিয়ে আলোচনা হয়েছে দুই রাষ্ট্রনেতার মধ্যে।\nজনসনের সঙ্গে বৈঠক শেষে এদিন প্রধানমন্ত্রী মোদী জানান, এবছরের শেষ নাগাদ চুক্তির ব্যাপারে তিনি আশাবাদী। উভয় দেশই ঘনিষ্ঠভাবে কাজ করছে এবং এর সুফলও মিলছে বলে জানান মোদী। অন্যদিকে, বরিস জনসন এদিন জানান, ভারত ও ব্রিটেনের মধ্যে এই অংশীদারিত্ব তাঁদের আমলের বন্ধুত্বের প্রমাণ দিচ্ছে। এদিন রাশিয়া-ইউক্রেন সংঘাত নিয়ে সরাসরি বক্তব্য এড়িয়ে জনসন বলেন, ”স্বৈরাচারী শক্তির হুমকি বেড়েছে।\nপ্রতিরক্ষা ক্ষেত্রে দুই দেশের কৌশলগত ভূমিকা নিয়েও এদিন আলোচনা করেছেন জনসন ও মোদী।\nইউক্রেনে রুশ আগ্রাসনের শুরু থেকেই বিরোধিতায় ভারত। এদিন আবারও ইউক্রেন সংকট নিয়ে ভারতের উদ্বেগের কথা তুলে ধরেছেন প্রধানমন্ত্রী নরেন্দ্র মোদী। তিনি এদিন বলেন, ”আমরা সংঘাত বন্ধের আবেদন জানিয়েছি। সমস্যা মেটাতে আলোচনা ও কূটনৈতিক পথেই হাঁটার ওপরে জোর দিয়েছি। আমরা সব দেশের আঞ্চলিক অখণ্ডতা এবং সার্বভৌমত্বকে সম্মান করার গুরুত্ব আবারও ব্যক্ত করছি।”\nWonderful to see you, my friend PM @BorisJohnson in India onalong-awaited visit. Look forward to our discussions today. https://t.co/6gUxR1PwPH pic.twitter.com/z6Ufv8zgAb\nদুই দেশই প্রতিরক্ষা, প্রযুক্তি উন্নয়ন-সহ একাধিক বিষয়ে একসঙ্গে কাজ করতে সম্মত হয়েছে বলে জানিয়েছেন প্রধানমন্ত্রী। এরই পাশাপাশি ব্রিটিশ প্রধানমন্ত্রী এদিন কেন্দ্রের “আত্মনির্ভর ভারত” ভাবনারও প্রশংসা করেছেন বলে জানিয়েছেন প্রধানমন্ত্রী নরেন্দ্র মোদী।\nআরও পড়ুন- ‘রাশিয়ার আগ্রাসন সম্পূর্ণ ভুল-দৃঢ়ভাবে জানাক ভারত’, এবার দিল্লিকে কড়া কথা হিলারির\nআগামী দিনে ভারত-ব্রিটেন সম্পর্ক আর ওমসৃণ হবে বলে আশাবাদী দুই দেশের প্রধানমন্ত্রী। ব্রিটিশ সরকার জানিয়েছে, আগামী দশকে ভারতের সঙ্গে বৃহত্তর প্রতিরক্ষা ও নিরাপত্তা ক্ষেত্রে সহযোগিতার জন্য লন্ডন নয়াদিল্লিকে একটি ওপেন জেনারেল এক্সপোর্ট লাইসেন্স (OGEL) ইস্যু করবে। এর ফলে আমলাতন্ত্রের বিষয়টি কমবে বলে আশাবাদী ব্রিটেন।\nঅন্যদিকে, এদিন রাশিয়া ও চিনের ভূমিকারও নাম না করে সমালোচনা করেছেন ব্রিটিশ প্রধানমন্ত্রী। তিনি বলেন, ”বিশ্ব স্বৈরাচারী দেশগুলির ক্রমবর্ধমান হুমকির সম্মুখীন হচ্ছে। যারা গণতন্ত্রকে দুর্বল করতে চায়, অবাধ ও ন্যায্য বাণিজ্য বন্ধ করতে চায়, সার্বভৌমত্বকে পদদলিত করতে চায়।” তিনি আরও বলেন, ”ভারতের সঙ্গে ব্রিটেনের বোঝাপড়া এই ঝোড়ো সমুদ্রে একটি আলোককণার মতো। জলবায়ু পরিবর্তন থেকে শুরু করে শক্তি, সুরক্ষা এবং প্রতিরক্ষা ক্ষেত্রে আমাদের উভয় দেশের সহযোগিতা অত্যন্ত গুরুত্বপূর্ণ। কারণ আমরা ভবিষ্যতের দিকে তাকাচ্ছি।”\nBoris JohnsonBritainBritain's Prime Minister Boris JohnsonIndiaNew DelhiPM ModiTrade\nWeb Title: Boris johnson calls pm narendra modi khas dost says india uk free trade pact by diwali\nধর্ম সংসদে বিদ্বেষ মন্তব্য: হলফনামায় অসন্তুষ্ট সুপ্রিম কোর্ট, দিল্লি পুলিশকে ভর্ৎসনা


কড়ঙ্গপাড়ার কোন্ ঐতিহ্য ভাঙার জন্য ভুল স্বীকার করতে হল বিজেপি প্রার্থীকে? • আমার ব্লগ\nকড়ঙ্গপাড়ার কোন্ ঐতিহ্য ভাঙার জন্য ভুল স্বীকার করতে হল বিজেপি প্রার্থীকে?\nদুর্গাপুর দর্পণ, দুর্গাপুর, ৫ এপ্রিল ২০২১: সে এক আজব গাঁ! যেখানে রাজনীতির রঙ কখনও ধরা পড়েনি দেওয়ালে, ব্যানারে, পোস্টারে। গ্রামের নাম কড়ঙ্গপাড়া। অভিযোগ, সেখানেই নির্বাচনী প্রচার ঘিরে বিতর্কের মুখে বিজেপি!\nবিধানসভা নির্বাচন উপলক্ষ্যে সারা দুর্গাপুর ভরে গিয়েছে রাজনৈতিক দলগুলির ব্যানার, পোস্টার, হোর্ডিং, দেওয়াল লিখনে। মিটিং-মিছিল লেগেই আছে। সেখানে কড়ঙ্গপাড়ায় পতাকা, ব্যানার, ফেস্টুন, দেওয়াল লিখন নেই। নেই স্লোগান, মিটিং-মিছিল। কড়ঙ্গপাড়া আসলে ‘মরুভূমির মাঝে এক চিলতে মরুদ্যান!’ সেই কড়ঙ্গপাড়াতেই রবিবার বিকালে বিজেপির মিছিলের দুটি গাড়ি ঢুকে পড়ায় বিতর্ক দেখা দেয়। শেষ পর্যন্ত সোমবার লিখিতভাবে ভুল স্বীকার করে নিলেন বিজেপির দুর্গাপুর পশ্চিম কেন্দ্রের বিজেপি প্রার্থী লক্ষ্মণ ঘোড়ুই।\nভোটের সময় দেওয়াল লিখন ঘিরে বিবাদ লেগেই থাকে। কড়ঙ্গপাড়ার বাসিন্দারা অর্ধশতাব্দী আগে দেওয়াল লিখনের বিরুদ্ধে একজোট হয়েছেন। গ্রামের ষোলআনার নির্দেশে সেই নিয়ম মানতে বাধ্য সব রাজনৈতিক দল। রাজনৈতিক মত-পার্থক্য যেন গ্রামবাসীদের মাঝে বিভেদ না গড়ে তোলে। গ্রামের সব বাড়ির দেওয়াল ঝকঝকে। দেখে বোঝার উপায় নেই, বিধানসভা ভোট দোরগোড়ায়। প্রার্থীরা গ্রামে প্রচারে আসেন না এমন নয়। কিন্তু গ্রামে মিটিং-মিছিল নিষিদ্ধ। তাই প্রার্থী আসেন কয়েকজন অনুগামীকে নিয়ে। স্লোগান দেওয়া যায় না। শুধু বাড়ি বাড়ি ঘুরে ভোট প্রার্থনা করে চলে যান প্রার্থী। এই গ্রাম থেকে কেউ যদি জনপ্রতিনিধি নির্বাচিত হন তবু গ্রামে বিজয় মিছিল করা যায় না।\nদীর্ঘদিন এই ওয়ার্ডের কাউন্সিলর ছিলেন স্থানীয় বাসিন্দা বিশ্বনাথ পাড়িয়াল। তিনি প্রচার করেছেন গ্রামের নিয়ম মেনেই। বিধানসভা নির্বাচনের প্রচারেও সেভাবেই গ্রামে প্রচার করেন বিশ্বনাথবাবু। কাউন্সিলর হোক বা বিধায়ক, নির্বাচিত হওয়ার পরে কখনও বিজয় মিছিল করেননি গ্রামে। সেই গ্রামেই রবিবার বিজেপির কর্মী-সমর্থকদের নিয়ে দলীয় পতাকা লাগানো প্রচার মিছিলের দুটি গাড়ি ঢুকে পড়ে। বিতর্ক দেখা দেয়। সোমবার ৪৩ নম্বর ওয়ার্ডের কাউন্সিলর চন্দ্রশেখর বন্দ্যোপাধ্যায়, বিজেপির দুর্গাপুর পশ্চিম কেন্দ্রের কনভেনার অভিজিৎ দত্ত প্রমুখের উপস্থিতিতে কড়ঙ্গপাড়া গ্রাম উন্নয়ন সমিতির সভাপতি সূর্য কেশের হাতে মার্জনাপত্র তুলে দেন লক্ষ্মণ ঘোড়ুই। তিনি জানান, বেনাচিতি থেকে আসা দুটি প্রচারের গাড়ি শ্যামপুর যাওয়ার রাস্তায় পথ ভুলে গ্রামে ঢুকে পড়ে। পুরো বিষয়টি হয় অনিচ্ছাকৃতভাবে।\n← মনোনয়ন ঘিরে তৃণমূল-বিজেপির অশান্তি দুর্গাপুরে, সামাল দিল পুলিশ\nকয়লাকাণ্ডে লালার প্রায় ১৬৬ কোটির সম্পত্তি বাজেয়াপ্ত করল ইডি →\nJanuary 26, 2021 April 6, 2021 aamarvlog\t0


মে দিবসে শোভাযাত্রারও অনুমতি পায়নি বিএনপি - ডেইলি মিরর ২৪\nকূটনীতিকদের কাছে দাবি ও লক্ষ্য তুলে ধরলো জাতীয় ঐক্যফ্রন্ট *** গ্যারেথ বেলের বিনিময়ে হ্যাজার্ডকে দলে চায় রিয়াল! *** আইয়ুব বাচ্চুর মৃত্যুতে শোকের মাতমে ভারতীয় শিল্পীরাও *** ফিক্সিংয়ের কথা স্বীকার করলেন পাকিস্তানি ক্রিকেটার *** 'ঘ' ইউনিটের ভর্তি পরীক্ষা নিয়ে ছাত্রলীগের ৪ দাবি\nHomeদেশমে দিবসে শোভাযাত্রারও অনুমতি পায়নি বিএনপি\nমে দিবসে শোভাযাত্রারও অনুমতি পায়নি বিএনপি\nপুলিশ মে দিবস কে কেন্দ্র করে বিএনপিকে কোন প্রকার সমাবেশ কিংবা শোভাযাত্রা করার অনুমতি দেয়নি। এ নিয়ে দলটির একটি প্রতিনিধি দল স্বরাষ্ট্রমন্ত্রীর সঙ্গে দেখাও করেছিল। প্রথমে সোহরাওয়ার্দী উদ্যানে সমাবেশের ঘোষণা দিয়েছিল বিএনপি। পরবর্তীতে সমাবেশের পরিবর্তে শোভাযাত্রা করার সিদ্ধান্ত নেয় দলটি। শেষ পর্যন্ত সেটিরও অনুমতি দেয়নি পুলিশ।\nশ্রমিক দলের সভাপতি আনোয়ার হোসাইন বলেন, সোহরাওয়ার্দী উদ্যানে আমরা প্রথমে সমাবেশের জন্য অনুমতি চেয়েছিলাম। কিন্তু সরকার আমাদের অনুমতি দেয়নি। এরপর আমরা শোভাযাত্রা বের করার জন্য পুলিশ কমিশনারের কাছে আবেদন করি। কিন্তু দুঃখের বিষয়- এমন এক দেশে বাস করি আন্তর্জাতিক শ্রমিক দিবসে শোভাযাত্রা করারও অনুমতি দেওয়া হয়নি। তিনি বলেন, সোমবার সন্ধ্যায় প্রশাসনের পক্ষ থেকে জানানো হয়েছে, আমরা শোভাযাত্রাও বের করতে পারব না।\nপবিত্র ‘শবেবরাত’ আজ\nমে দিবস উপলক্ষে রাজধানীতে বর্ণাঢ্য র‌্যালি\nদুদকের জিজ্ঞাসাবাদে ট্রান্সকমের চেয়ারম্যান\nঅনশনরত আখতার প্রক্টরের সামনে অসুস্থ হয়ে পড়লেন\nঢাবি ‘ঘ’ ইউনিউটের সমস্যা সমাধানের দাবি ছাত্রলীগের\nনির্বাচনের তফসিল নভেম্বরের প্রথম সপ্তাহে\nকূটনীতিকদের কাছে দাবি ও লক্ষ্য তুলে ধরলো জাতীয় ঐক্যফ্রন্ট\n“ফিল্ম ইন্ডাস্ট্রি একদিন ঠিকই লিঙ্গ বৈষম্যহীন হয়ে উঠবে”\n“বাংলাদেশের উন্নয়নে আমিও আংশীদার হতে চাই”\nগ্যারেথ বেলের বিনিময়ে হ্যাজার্ডকে দলে চায় রিয়াল!\nযুক্তরাষ্ট্রে মসজিদ পোড়ানোর দায়ে ২৪ বছর জেল


পোশাক শিল্পের কঠিন সময় ও উত্তরণ ভাবনা - Shironaam Dot Com\nঅক্টোবর ১০, ২০১৪ শিরোনাম ডট কম\nদেশের একমাত্র আকর্ষণীয় রফতানি খাত হচ্ছে তৈরি পোশাক শিল্প । দুই দশক ধরে এই খাত দেশের অর্থনীতিা বিকাশে বড় অবদান রেখে আসছে। শুধু মাত্র কর্মসংস্থান ও বৈদেশিক মুদ্রা উপার্জন নয় , দেশের সার্বিক অর্থনীতিতে ব্যাপক অবদান রাখছে তৈরি পোশাক শিল্পখাত। কিন্তু দেশের এ রফতানিমূখী খাত আজ বড় কঠিন সময় অতিক্রম করছে । একে একে অনেক ছোট ছোট তৈরি পোশাক শিল্প কারখানা বন্ধ হয়ে নতুন নতুন বেকার লোকের সংখ্যা বাড়ছে।\nজোর কদমে হাঁটছে কাজলি। দৌড়ও দেবে কি-না ভাবছে। কারখানায় পৌঁছাতে আধা ঘণ্টা দেরি মানে সেদিনের জন্য তার ভাষায় ‘এবসেন’। কিন্তু ঈদের আগে ‘জান’ থাকতে কাজে কামাই দিতে রাজি নয় সে। এবার ঈদে বোনাসের সঙ্গে কিছু ধার-কর্জ করে হলেও বাবার হাতে কোরবানির টাকাটা তুলে দেয়ার ইচ্ছা তার। হাঁপিয়ে-লাফিয়ে কারখানার গেটে পৌঁছার আগেই সহকর্মীদের কোলাহল। গেটে ঝুলছে তালা। অনির্দিষ্টকালের জন্য বন্ধ। চোখ বন্ধ করে বর্ষার কাদায় বসে পড়ল কাজলি। মিরপুরের ১১ নম্বরের ইমিকুইনিট গার্মেন্টের অপারেটর কাজলি অবশেষে কিছু পথ বাসে, বাকিটা সহকর্মীদের কাঁধে ভর দিয়ে নিজের বেতন আর কারখানা মালিকের শাস্তির দাবি নিয়ে বিজিএমইএ ভবনে। এ রকম শত কাজলির ভিড় এখন ওই ভবনে। বিজিএমইএ সভাপতি আতিকুল ইসলাম জানালেন, প্রতিদিন গড়ে অন্তত দুটি কারখানা বন্ধ হচ্ছে। আর শ্রমিকেরা বিচার চাইতে আসছেন বিজিএমইএতে।\nবিজিএমইএর হিসাব মতে, রানা প্ল্লাজা ধসের পর গত ১৭ মাসে তাদের সদস্য এমন উদ্যোক্তাদের মধ্যে ঢাকায় ২১৮ এবং চট্টগ্রামে ৪০টি মিলে ২৫৮টি কারখানা বন্ধ হয়েছে। সংগঠনের সহ-সভাপতি শহিদুল্লাহ আজিম বলেন, ছোটখাট আরও কারখানা বন্ধ হয়েছে, যেগুলোর মালিকরা বিজিএমইএর সঙ্গে যোগাযোগ করেনি বলে বন্ধের তালিকায় অন্তর্ভুক্ত হয়নি। বিকেএমইএ’র হিসাব অনুযায়ী, তাদের বন্ধ কারখানার সংখ্যা ১৯২। মোট এ ৪৫০টির বাইরে আরও অন্তত ২০০ কারখানা বন্ধ হয়েছে বলে জানিয়েছেন জাতীয় গার্মেন্টস শ্রমিক-কর্মচারী লীগের সভাপতি সিরাজুল ইসলাম রনি। সাব-কন্ট্রাক্টে কাজ করা এসব কারখানার প্রতিনিধিত্বকারী কোনো সংগঠন নেই। যে কোনো মুহূর্তে বন্ধ হওয়ার ঝুঁকিতে রয়েছে আরও অনেক কারখানা।\nমূলত রানা প্লাজা ধস এবং তাজরীন ফ্যাশনে অগ্নিকান্ডের জের ধরেই সংকট বেড়েছে পোশাক খাতে। মাত্র পাঁচ মাসের ব্যবধানে বড় ধরনের ওই দুই দুর্ঘটনার পর শ্রম-পরিবেশের নিরাপত্তা প্রশ্নে পশ্চিমা সরকার এবং ক্রেতাদের চাপে ব্যাপক সংস্কার কাজ চলছে এখন। এতে অতিরিক্ত ব্যয় গুনতে হচ্ছে উদ্যোক্তাদের। উত্তর আমেরিকার ক্রেতা জোট অ্যালায়েন্সের হিসাব মতে, কারখানা প্রতি গড়ে সংস্কার ব্যয় ২ লাখ ৫০ হাজার ডলার বা প্রায় ২ কোটি টাকা। গত ডিসেম্বরে ৭৭ শতাংশ হারে মজুরি বৃদ্ধিতেও চাপে পড়ে পোশাক খাত। তুসুকা ফ্যাশনসের এমডি আরশাদ জামান দীপু বলেন, বর্ধিত হারের মজুরির কারণে একটি সাধারণ মানের পোশাকের উৎপাদন খরচ বেড়েছে ৩৫ থেকে ৪০ সেন্ট। বাস্তবতা হচ্ছে, মাত্র ১০ সেন্ট কম দর পেলে ক্রেতারা রফতানি আদেশ বাতিল করে এক দেশ থেকে অন্য দেশে নিয়ে যায়। ১৭ শতাংশ হারে উৎপাদন ব্যয় বাড়ার পাশাপাশি গত দুই বছরে ইউরোপ- আমেরিকায় পোশাকের দর কমেছে ১৩ দশমিক ৩১ শতাংশ এবং ৩ শতাংশ। এত কিছুর পরও রফতানি আদেশ এখন কম। চলতি বছরের মে পর্যন্ত প্রতি মাসেই আগের বছরের একই সময়ের তুলনায় রপ্তানি আদেশ কম পেয়েছে বাংলাদেশ।\nবিজিএমইএর সহ-সভাপতি শহিদুল্লাহ আজিম বলেন, গত বছর রাজনৈতিক অস্থিরতার কারণে সমুদ্রপথের পরিবর্তে বিমানে পণ্য পরিবহন, রফতানি আদেশ বাতিল, কম দরের শিকার হয়ে বিশাল আর্থিক ক্ষতির জেরেও অনেক কারখানা এখন বন্ধ হচ্ছে। ওই সময় বাংলাদেশ ছেড়ে যাওয়া ক্রেতাদের অনেকে আর বাংলাদেশে ফেরেনি। রফতানিকারক ব্যবসায়ীদের সংগঠন ইএবি’র সভাপতি আবদুুস সালাম মুর্শেদী বলেন, পোশাকশিল্পের যাত্রা শুরুর পর গত ৩০ বছরে এ রকম চতুর্মুখী চাপে কখনও পড়েনি পোশাক খাত। তিনি জানান, প্রতিকূলতার মুখে বন্ধ হওয়ার ঝুঁকিতে আছে ছোট-মাঝারি মানের প্রায় দুই হাজার কারখানা।\nশেয়ারড ভবনের কারখানাই বেশি বন্ধ হয়েছে :বিজিএমইএ’র বন্ধ কারখানার তালিকা বিশ্ল্লেষণে দেখা যায়, ২৫৮ বন্ধ কারখানার মধ্যে সর্বাধিক ১৩৪টি কারখানা বন্ধ হয়েছে শেয়ারড ভবনে (একই ভবনে পোশাক কারখানাসহ অন্যান্য বাণিজ্যিক কিংবা আবাসিক ব্যবহার) থাকা সাবকন্ট্রাক্ট ক্যাটাগরির। শেয়ারড ভবনে থাকায় ওই সব কারখানায় রফতানি আদেশ দিচ্ছে না ক্রেতারা। নতুন মজুরি কাঠামোতে বেতন সংক্রান্ত শ্রম অসন্তোষে বন্ধ হয়েছে ৩০টি কারখানা। অ্যাকর্ড এবং অ্যালায়েন্সের পরিদর্শনে ভবনের কাঠামো ঝুঁকি বিবেচনায় বন্ধ হয়েছে ২৫টি কারখানা। এ ছাড়া কমপ্ল্লায়েন্স ব্যয় মেটাতে না পারা, কমপ্ল্লায়েন্স সংক্রান্ত কোনো ত্রুটি না থাকা সত্ত্বেও শুধু রফতানি আদেশ না থাকায় বাকি কারখানাগুলো বন্ধ হয়েছে। কাজের অভাবে এক গ্রুপের একাধিক কারখানাকে একীভূত করার ঘটনা আছে। রাজধানীর উপকণ্ঠে গড়ে ওঠা কারখানাগুলোই বেশি চাপে রয়েছে। ২৫৮টির মধ্যে ১৪৫টি কারখানাই রাজধানীর বিভিন্ন এলাকার।\nবন্ধ হওয়া কয়েকটি কারখানার গল্প :দেড় বছর ধরে খুঁড়িয়ে খুঁড়িয়ে চলছিল রাজধানীতে মধ্য বাড্ডার টিভলি অ্যাপারেলস। অবশেষে বন্ধ হয়ে গেছে ৫০০ লাইনের কারখানাটি। বেকার হওয়া ৫ হাজার শ্রমিকের জীবনে নেমে এসেছে হতাশা। টিভলি অ্যাপারেলসের এমডি ইকবাল হোসেন বলেন, জীবনে বড় কোনো অপরাধ ছিল বলেই মাশুল দিতে স্র্রষ্টা তাকে গার্মেন্টস ব্যবসায় নামিয়েছেন। কারাখানা বন্ধের কারণ ব্যাখ্যায় তিনি বলেন, তার কারখানায় অর্ডার নেই। দিনের পর দিন লোকসান আর কত টানা যায়! শ্রমিকদের পাওনা বুঝিয়ে দিয়ে কারখানা বন্ধ করতে বাধ্য হয়েছেন। বন্ধ হয়ে যাওয়া সাভারের জামগড়া এলাকার সোনিয়া ফাইন নিট লিমিটেডের এমডি এনায়েত উদ্দীন কাওসার খান বলেন, তার কারখানা এখনও আনুষ্ঠানিকভাবে বন্ধ ঘোষণা করা হয়নি। তবে তিন মাস ধরে অনির্ধারিতভাবে বন্ধ রয়েছে। শ্রমিকদের একটা বড় অংশকে সব পাওনা বুঝিয়ে দিয়েছেন। পরিস্থিতির কারণ ব্যাখ্যায় তিনি বলেন, গত পাঁচ বছরে মুনাফা হয়নি। কিন্তু কয়েক মাস ধরে রফতানি আদেশ না থাকায় আর চালানো যাচ্ছে না।’ অ্যালায়েন্সের পরিদর্শনে গত ১৯ এপ্রিল বন্ধ হওয়া চট্টগ্রামের আরএসআই অ্যাপারেলসের এমডি অঞ্জন শেখর দাস বলেন, বর্তমান ন্যাশনাল বিল্ডিং কোড হওয়ার আগেই নির্মিত হওয়ায় তার কারখানা ভবনের পিলার তুলনায় কিছুটা সরু ছিল। এ অভিযোগে তার কারখানা বন্ধ করে দেয়া হয়েছে। অন্যত্র কারখানা স্থানান্তরের আগে কিছুদিন সময় চেয়েছেন তিনি। কিন্তু পর্যলোচনা কমিটি তাকে সে সময়টুকুও দেয়নি।\nকথা রাখছে না ক্রেতারা :কর্মকর্তাদের কাজ বুঝিয়ে দেয়ার সময় নেট প্যাডে যুক্তরাজ্যের একটি বিখ্যাত ব্র্যান্ডের বার্তা পান এমবি নিটওয়্যারের মালিক মোহাম্মদ হাতেম। বার্তায় ক্রেতা প্রতিষ্ঠানটি জানিয়েছে, দুই দিন আগে রফতানি আদেশ দেয়া ডিজাইনের পণ্যটি তারা অন্য জায়গায় আরও কম দরে পাচ্ছেন। দর না কমালে এমবিএ’র সঙ্গে করা রফতানি চুক্তি বাতিল করবে তারা। ওই ক্রেতার নাম গোপন রাখার অনুরোধ জানিয়ে হাতেম বলেন, শেষ পর্যন্ত আগের চুক্তির থেকে কম দরে কাজটি নিতে বাধ্য হয়েছেন তিনি। এতে মুনাফা না হলেও কারখানা বন্ধ হওয়া ঠেকানো গেছে। বিজিএমইএ সভাপতি আতিকুল ইসলাম বলেন, শেয়ারড বিল্ডিংয়ে থাকা কারখানায় রফতানি আদেশ দিচ্ছে না ক্রেতারা। অথচ সংস্কারের জন্য পাঁচ বছর সময় দিয়ে এ সময়ে বাংলাদেশ না ছাড়ার কথা দিয়েছিল তারা। রানা প্ল্লাজা ধসের পর সংস্কারের তাগিদ দিয়ে ক্রেতারা দর বাড়ানোর প্রতিশ্রুতি দিয়েছে। অথচ দর তো বাড়ায়ইনি, বরং কমিয়েছে। দর কষাকষি করে দুই এক সেন্টের জন্য অন্য দেশে কাজ নিয়ে যাচ্ছে তারা।\nতবুও আশাবাদ :বাংলাদেশ ব্র্যান্ড ইমেজ উন্নয়নে দেশে-বিদেশে কাজ করছেন ব্র্যান্ড ফোরামের এমডি ঢাকা বিশ্ববিদ্যালয়ের শিক্ষক ড. সৈয়দ ফরহাত আনোয়ার। পোশাক খাতের পরিস্থিতি সম্পর্কে তিনি বলেন, কোনো সন্দেহ নেই এ মুহূর্তে বেশ কিছু চ্যালেঞ্জের মুখে পোশাক খাত। তবে হতাশার কিছু নেই। অনেক দুর্বলতার মধ্যেও বাংলাদেশ সক্ষমতা দেখিয়েছে। সংশ্লিষ্ট সব পক্ষ মিলে এ খাতকে আরও বহুদূর নিয়ে যাওয়া সম্ভব। বেসরকারি গবেষণা সংস্থা সিপিডি’র অতিরিক্ত পরিচালক খোন্দকার গোলাম মোয়াজ্জেম বলেন, খোয়া যাওয়া ইমেজ পুনরুদ্ধারই পোশাক খাতের এ মুহূর্তের বড় চ্যালেঞ্জ। বাংলাদেশের পোশাকশিল্পের পরিস্থিতির দিকে এখন সারা বিশ্বের নজর রয়েছে। সুতরাং, ব্যাপক যে সংস্কার প্রক্রিয়ার উদ্যোগ নেয়া হয়েছে, তা পর্যায়ক্রমে শেষ করতে হবে। আর সরকারকেই এর ধারাবাহিকতা ধরে রাখতে হবে। বিজিএমইএকে শতভাগ করপোরেট মনোভাব নিয়েই এগোতে হবে।\nএখন আমাদের জরুরি করণীয়:\n১. সরকারকে তৈরি পোশাক শিল্পের জন্য স্থায়ী ও দীর্ঘ মেয়াদি পরিকল্পনা গ্রহণ করতে হবে। সমস্যা সমূহ প্রায় চিহ্নিত করা সম্ভব হয়েছে। এখন প্রয়োজন সমস্যা সমূহের সমাধানের দিকে অগ্রসর হওয়া। বিজেএমইএ তৈরি পোশাক শিল্পের জন্য যথেষ্ট ভূমিকা রাখার চেষ্টা করছে। সরকার ও বিজেএমইএ যৌথ পরিকল্পনায় অনেক গুলি সমস্যা সমাধান করা সম্ভব হবে।\n২. তৈরি পোশাক শিল্পের স্থায়ী পল্ল্লী তৈরীর কাজ আরও দ্রুততার সঙ্গে করতে হবে। শহরে যে সব তৈরি পোশাক কারখানা রয়েছে তা দ্রুত স্থায়ী শিল্পাঞ্চলে সরিয়ে নিতে হবে। এ জন্য সরকারি সহযোগিতার হাত আরও বেশি বাড়াতে হবে।\n৩. তৈরি পোশাক শিল্পের জন্য শুধু নয়, সব শিল্প- বাণিজ্যে বিনিয়োগে ব্যাংকের সুদের হার অবশ্যই ৯ শতাংশের নিচে নামিয়ে আনতে হবে। সুদ ও ব্যাংকের অন্যান্য উচ্চ হারে চার্জ সমূহ বিনিয়োগকারীগণকে দিশেহারা করে ফেলেছে।\n৪. সরকার এরই মধ্যে একটি বিশেষ বিনিয়োগ ফান্ড গঠন করার উদ্যোগ নেয়ার আলোচনা করছে। সে ফান্ড থেকে বিনিয়োগকারীগণ ৪ থেকে ৬ শতাংশ হারে ঋণ নিতে পারবে। তা হলে তৈরি পোশাক শিল্পসহ অন্যান্য শিল্পপণ্য প্রতিযোগিতায় টিকে থাকতে সহায়ক হবে।\n৫.ঘুষ, দুর্নীতি, অনিয়মের হাতকে থামাতে হবে। দুর্নীতিকে অবশ্যই না বলতে হবে। দুর্নীতির লাগামকে টেনে ধরতে হবে। এখন ঘুষ, দুর্নীতি মানুষের অভ্যাসের সঙ্গে মিশে গিছে। ঘুষ, দুর্নীতির কারণে উৎপাদিত পণ্যের খরচ অনেক বৃদ্ধি পেয়েছে। তাই বিষয়টি অতি জরুরি হয়ে পড়েছে।\n৬. রাজনৈতিক স্থিতিশীলতা তৈরি পোশাক শিল্পের জন্য খুবই প্রয়োজন। হরতাল, অবরোধসহ অর্থর্নীতির জন্য ক্ষতিকারক সব ধরনের কর্মকা- সবাইকে পরিহার করতে হবে। সরকারকে বিরোধী রাজনৈতিক দল সমূহের সঙ্গে আলাপ আলোচনার মাধ্যমে রাজনৈতিক সমস্যা দ্রুত সমাধানের জন্য এগিয়ে আসতে হবে। বিদেশি ক্রেতাদের কাছে আমাদের ‘ইমেজ’ আরও সুন্দর করার জন্য রাজনৈতিক স্থিতিশীলতা খুবই জরুরি।\n৭.মার্কিন যুক্তরাষ্ট্রসহ সব বিদেশি রাষ্ট্রের সঙ্গে সম্পর্ক দৃঢ় করতে হবে। জিএসপি সুবিধা স্থগিতের কারণে আজ দেশে তৈরি পোশাক শিল্প ইমেজ সংকটে পড়েছে। যে কোনো মূল্যে জিএসপি সুবিধা আমাদের পুনরুদ্ধার করতে হবে। ইউরোপীয় ইউনিয়ন, কানাডা, জাপান প্রভৃতি দেশে তৈরি পোশাকের ইমেজ সংকট কাটিয়ে উঠতে হবে।\nলেখক: সাবেক সহ-সভাপতি, এফবিসিসিআই, বিজিএমইএ, বিটিএমইএ\nE- Mail: aqhaider@youthgroupbd.com\nTags: আবুল কাসেম হায়দার, পোশাক শিল্প\nNext ‘মৃত্যুর সওদাগর আজ নিজেই মৃত’


টার্ভির এক্সোগ্রামসের অদেখা জগত্! | প্রথম আলো\nটার্ভির এক্সোগ্রামসের অদেখা জগত্!\nআপডেট: ০৪ ফেব্রুয়ারি ২০১৪, ১২: ১৩\nচারপাশের চিরচেনা জগতেও লুকিয়ে থাকে কত মনোরম সুন্দর, বস্তুর অন্তর্গত কত বিস্ময়কর শৈলী। প্রতিদিনের জীবনে কত কাছে থেকেও আমরা তা দেখতে পাই না। খালি চোখে দেখা না মিললেও অদেখা সেই জগতের সুলুক-সন্ধান দিচ্ছে এক্স-রে আলোকচিত্র। গাছের পাতার শিরা-উপশিরা থেকে শুরু করে হাইহিল পরা নারীর পায়ের পাতার অসহনীয় কষ্টকর ভঙ্গিতে বেঁকে থাকা হাড়-গোড়-আঙুল সবই উঠে এসেছে ব্রিটিশ ‘এক্স-রে আলোকচিত্রী’ শিল্পী হাগ টার্ভির ছবিতে। দ্য গার্ডিয়ান এক প্রতিবেদনে এ খবর জানিয়েছে।\nটার্ভি চারপাশের বাস্তবতার এমন এক ছবি নির্মাণ করেন যা আপনাকে চমকে দেবে। অদ্ভুত সুন্দর কিংবা মারাত্মক হোঁচট খাওয়ার মতো সব দৃশ্য তুলে আনেন তিনি। হাইহিল পরা নারীর পায়ের এক্স-রে ছবি তেমনই এক উদাহরণ। ওই ছবি দেখে একে একটা নির্যাতন বলেই মনে হবে। পায়ের পাতার হাড় প্রায় ৯০ ডিগ্রি কোণে বেঁকে আছে, হাইহিলের ভেতর বেঁকে আছে আঙুল ও নখ। যেন মধ্যযুগীয় বর্বরতায় ছোট্ট লোহার খাঁচায় বন্দি করে নিপীড়নের কোনো বিশেষ একটা ভঙ্গি এটা! অসহনীয় এই বাস্তবতা হয়তো আমাদের নজরে আসত না যদি হাগ টার্ভি চিকিত্সকেদের মতো এক্স-রে রশ্মি দিয়ে এই ছবি না তুলতেন।\nপ্রায় দুই দশকের পরিশ্রমে এই ‘এক্স-রে আলোকচিত্র’ সৃষ্টি করতে সক্ষম হয়েছেন টার্ভি। চিকিত্সাবিদ্যার এই পদ্ধতিকে কাজে লাগিয়ে শিল্পের নব দিগন্ত উন্মোচন করতে চেয়েছেন তিনি, যে শিল্প মাধ্যম তাঁকে চারপাশের জগতে লুকিয়ে থাকা বাস্তবতার ভিন্ন উপাখ্যান তুলে আনতে সাহায্য করবে। নিজের স্ত্রীর হাই-হিল পরা পায়ের ছবিকে টার্ভির এমন এক্স-রে আলোকচিত্রের অনন্য উদাহরণ বলা যেতে পারে। হাইহিল পরার স্বাস্থ্য ঝুঁকি নিয়ে বহুদিন ধরে বিতর্ক চললেও পশ্চিমা দুনিয়ার মতই বিশ্বজুড়েই এখনও তা জনপ্রিয়। কিন্তু টার্ভির এমন চোখে আঘাত হানা ছবি এই বিতর্ককে নতুনভাবে সামনে নিয়ে আসতে পেরেছে।\nএ ছবি প্রসঙ্গে টার্ভি বলেন, ‘এটা একটা পায়ের কষ্টকর দৈহিক ভঙ্গিমার একটা অদ্ভুত চিত্র...এক্স-রে আলোকচিত্র এর গভীর উপলব্ধির সুযোগ করে দিয়েছে। এটা এতটাই সরলভাবে আপনার সামনে উন্মোচিত হচ্ছে যে এই সত্যটা আপনি আর এড়াতে পারছেন না।’\nকিসের ছবি তুলবেন তার উপর নির্ভর করেই এক্স-রে আলোকচিত্রের জন্য মেশিন পাতির প্রস্তুতি নেন টার্ভি। হাতির মাথার ছবি তুলতে শিল্প-কারখানার বড় এক্স-রে যন্ত্রের মতো যন্ত্র ব্যবহার করেন তিনি। আর একটা ফুল বা পাতার ছবির জন্য তিনি ব্যবহার করেন দন্ত্য চিকিত্সকের ক্লিনিকের এক্স-রে যন্ত্রের মতো আকৃতির যন্ত্র। শিল্পী জানিয়েছেন, এক্স-রে প্রযুক্তি ব্যবহার করে এমন প্রায় সব শিল্পের যন্ত্রপাতিই ইতোমধ্যেই ব্যবহার করেছেন তিনি। হাসপাতাল থেকে শুরু করে বিমানবন্দরের নিরাপত্তা এবং বিশাল শিল্প-কারখানার অনেক এক্স-রে যন্ত্রই কাজে লাগিয়েছেন এই ছবি তোলার কাজে।\n১৯৯৬ সালে বিখ্যাত রক আলোকচিত্রী গেরেড মাঙ্কোভিেজর অধীনে শিক্ষানবিশ থাকাকালে প্রথম এই এক্স-রে আলোকচিত্রের ভাবনা মাথায় আসে হাগ টার্ভির। একটা অ্যালবামের প্রচ্ছদে এক্স-রের চিত্র ব্যবহার করার জন্য লন্ডনের নর্থ হ্যাম্পস্ট্যাডের রয়্যাল ফ্রি হসপিটালে যান টার্ভি। ওই হাসপাতালের রেডিওলজিস্ট এক ঝুড়ি বাতিল হয়ে যাওয়া এক্স-রের পাতা নেড়েচেড়ে দেখার সুযোগ দেন তাঁকে।\nটার্ভির ভাষায়, ‘এইটা ছিল এমন এক মুহূর্ত যখন আপনার মনে হবে, হায় ঈশ্বর! কী চমত্কার! কী অদ্ভুত! ওই রেডিওলজিস্টের কাছে এগুলো প্রতিদিনের নৈমিত্তিক কাজের অংশ, আর আমার কাছে তা ছিল এক ঝুড়ি অদ্ভুত আলোকচিত্র। আর ওই দিন থেকেই আমার কাছে চারপাশের সব বস্তুর অর্থ পালটে গেল।’\nবিশ বছর পর টার্ভি এখন ব্রিটিশ ইনস্টিটিউট অব রেডিওলজির আবাসিক শিল্পী (আর্টিস্ট ইন রেসিডেন্স) হিসেবে কাজ করছেন। এখানে মাথার টুপির ভেতরে খরগোশ থেকে শুরু করে আস্ত মটর সাইকেল পর্যন্ত অনেক কিছুরই এক্স-রে ছবি তুলেছেন তিনি। এক্স-রে যন্ত্রই তাঁর প্রাথমিক ক্যামেরা। আর ডিজিটাল আলোকচিত্র এড়িয়ে টার্ভি বরং ১১ বাই ৪ ইঞ্চি ফিল্ম ক্যামেরা ব্যবহার করতে স্বচ্ছন্দ বোধ করেন। তিনি মনে করেন ফিল্ম ফরম্যাটের এই ক্যামেরাতেই তাঁর আরাধ্য নিপুণতর চিত্র খুঁজে পাওয়া যায়।\nটার্ভি বলেন, ‘এভাবে হাতে-হাতে ছবি তোলার পুরো পদ্ধতিটাই চমত্কার সব ভুলে ভরা থাকে। অনেক সম্ভাবনাময় সব ভুল। এসব দারুণ দুর্ঘটনা ডিজিটাল পদ্ধতিতে সম্ভব নয়।’\nশিল্পী হাগ টার্ভি নিজের এই এক্স-রে আলোকচিত্রকে বলেন ‘এক্সোগ্রামস’। তিনি মনে করেন এভাবে ছবি তোলার বিষয়টা অনেকটাই একটা ভবনের পাশ দিয়ে যেতে যেতে ভবনটাকে নগ্ন করে দেখে ফেলার মতো। যেন ধীরে ধীরে ভবনের দেয়াল, ছাদ, দরজা জানালা খুলে এর ভেতরের স্থাপত্য-কঙ্কালটা দেখে ফেলছেন তিনি। অবশ্য শেষ বিচারে এটা তাঁর কাছে সত্যের উন্মোচন। পৃথিবীর অদেখা সত্যের উন্মোচন। আর সেই অদেখা সত্যটা যদি হয় হাইহিলের ভেতরে নারীর পা, তখন তা হয়ে ওঠে এক অসহনীয় সত্যের উন্মোচন।


জুন ২৩, ২০২০ – beanibazarnews24\nআর্কাইভ জুন ২৩, ২০২০\nপাসপোর্ট দালালদের পক্ষ নেয়ায় প্রত্যাহার হতে পারেন ইতালির রাষ্ট্রদূত!\nইতালি প্রতিনিধি। প্রকাশকালঃ জুন ২৩, ২০২০\nএকটি সিন্ডিকেট দীর্ঘদিন ধরে ইতালির রাজধানী রোমে প্রতিষ্ঠিত বাংলাদেশ দূতাবাসে পাসপোর্ট দালালি করে যাচ্ছে। আর এসব দালালদের সহযোগিতা করায় ইতালিতে নিযুক্ত বাংলাদেশের রাষ্ট্রদূত আবদুস সোবহান সিকদারকে তার মেয়াদপূর্তির আগেই প্রত্যাহার করা হতে পারে বলে জানা গেছে। করোনা ভাইরাসের কারণে ইতালিতে »\nবিয়ানীবাজারে ‘স্বল্প পরিসরে’ আ.লীগের প্রতিষ্ঠাবার্ষিকী পালিত\nবিয়ানীবাজার নিউজ২৪। প্রকাশকালঃ জুন ২৩, ২০২০\nবিয়ানীবাজারে আওয়ামী লীগের ৭১তম প্রতিষ্ঠা বার্ষিকী ‘সীমিত পরিসরে’ পালিত হয়েছে। এ উপলক্ষে মঙ্গলবার বিকালে উপজেলা আওয়ামী লীগের অস্থায়ী কার্যালয়ে কেক কাটা, সংক্ষিপ্ত আলোচনা সভা ও দোয়া মাহফিল অনুষ্ঠিত হয়। উপজেলা আওয়ামী লীগের সভাপতি আতাউর রহমান খানের সভাপতিত্বে ও সাধারণ সম্পাদক »\nবিয়ানীবাজারে ১০ টাকার চাল কিনতে ভিড়, স্বাস্থ্যবিধি মানছেন না কেউই\nবিয়ানীবাজারে লাফিয়ে লাফিয়ে বাড়ছে করোনা রোগীর সংখ্যা। চলতি জুন মাস থেকে করোনা রোগী সংখ্যা ১৭ থেকে বেড়ে ৫৫ জনে পৌছেছে। এমন অবস্থায় বিয়ানীবাজারে ডিলারের কাছ থেকে ১০ টাকা দরের চাল কিনতে নিম্ন ও মধ্যবিত্তের লাইন ক্রমশ দীর্ঘ হচ্ছে। চালের ট্রাক »\nদেশে করোনায় আরও ৪৩ মৃত্যু, নতুন শনাক্ত ৩৪১২\nবিয়ানীবাজার নিউজ২৪ ডেস্ক। প্রকাশকালঃ জুন ২৩, ২০২০\nদেশে নতুন করে ৩ হাজার ৪১২ জনের দেহে করোনাভাইরাসের (কভিড-১৯) সংক্রমণ শনাক্ত হয়েছে। এ ছাড়া এই রোগে আক্রান্ত হয়ে আরও ৪৩ জনের মৃত্যু হয়েছে। মঙ্গলবার করোনাভাইরাস পরিস্থিতি নিয়ে নিয়মিত স্বাস্থ্য বুলেটিনে স্বাস্থ্য অধিদপ্তরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা »\nবিয়ানীবাজারে স্বর্ণের দোকানে চুরি, স্বর্ণালঙ্কারসহ মালামাল লুট\nচারখাই প্রতিনিধি। প্রকাশকালঃ জুন ২৩, ২০২০\nবিয়ানীবাজারের চারখাই বাজারে পঞ্চমী জুয়েলার্স নামের একটি স্বর্ণের দোকানে সোমবার রাতে চুরির ঘটনা ঘটেছে। এতে দোকানে থাকা ৮০ ভরি রুপা, ১ ভরি স্বর্ণসহ প্রায় দেড় লক্ষাধিক টাকার মালামাল লুট করে নেওয়ার অভিযোগ করেন দোকানের পরিচালক স্বমর দাস। স্বমর দাস জানান, »\nকরোনায় বদলে গেলো পেশা- বিয়ানীবাজারে বাবুর্চি এখন রিকশা চালক\n‘আমি তিন গ্রামের বাবুর্চি। এখন কাজ নেই, বিপদে পড়েছি। কী করব, কারো কাছে হাত তো পাততে পারি না। আবার সংসার চালাতেও পারছি না। তাই রিকশা চালাচ্ছি।’ করোনাভাইরাসের অভিঘাতে কর্মহীন হয়ে পড়া বাচ্চু মিয়া এভাবেই নিজের অসহায়ত্বের কথা জানালেন। বাচ্চু মিয়ার »\nজুভেন্টাসের জয়ে গোলে ফিরলেন রোনালদো\nক্রীড়া ডেস্ক। প্রকাশকালঃ জুন ২৩, ২০২০\nইতালিতে ফুটবল মাঠে ফিরলেও ঠিক যেন ফিরতে পারেননি ক্রিস্টিয়ানো রোনালদো আর জুভেন্টাস। তাই তো কোপা ইতালিয়ার সেমি ফাইনালে এসি মিলানের বিপক্ষে গোলশূন্য ড্র আর ফাইনালে নাপোলির বিপক্ষে টাই ব্রেকারে হার। দুই ম্যাচেই নিজের ছায়া হয়ে ছিলেন ক্রিস্টিয়ানো রোনালদো। অবশেষে ইতালিয়ান »\nদেশের বাজারে সোনার দাম সাধারণত ভরিতে এক হাজার থেকে দেড় হাজার টাকা হ্রাস-বৃদ্ধি করা হয়। তবে এবার একলাফে ৫ হাজার ৮২৫ টাকা বাড়িয়ে দিয়েছে জুয়েলার্স সমিতি। ফলে কাল মঙ্গলবার থেকে ভালো মানের প্রতি ভরি সোনা ৬৪ হাজার ৪২ টাকার পরিবর্তে »\nগোলাপগঞ্জে আরও একজন করোনা রোগী শনাক্ত\nগোলাপগঞ্জ প্রতিনিধি। প্রকাশকালঃ জুন ২৩, ২০২০\nগোলাপগঞ্জে আব্দুল মজিদ (৩০) নামে নতুন করে একজন করোনা রোগী শনাক্ত করা হয়েছে। তিনি পৌরসভার উত্তরবাজারে এলাকার বাসিন্দা। তিনি একটি ঔষধ কোম্পানিতে চাকুরী করেন। সোমবার রাত ৮ টায় উপজেলা স্বাস্থ্য অফিস বিষয়টি নিশ্চিত করেছে। সংশ্লিষ্ট সূত্রে জানা যায়, এই ব্যক্তির »\nসিলেট শামসুদ্দিন হাসপাতালে শয্যা সঙ্কট, রোগী ভর্তি নিয়ে অনিশ্চয়তা\nসিলেট বিভাগের করোনা চিকিৎসার একমাত্র ‘ডেডিকেটেড’ হাসপাতাল ‘শহীদ ডা. শামসুদ্দিন আহমদ হাসপাতাল’। শুরু থেকেই বিভাগের রোগীদের সেবা দিয়ে যাচ্ছে হাসপাতালটি। ১০০ শয্যার এই হাসপাতালটিতে এখন তিল ধারণের ঠাঁই নেই। রোগীতে পূর্ণ হয়ে গেছে হাসপাতালের ওয়ার্ড, কেবিন ও আইসিইউর শয্যা। করোনা »


আ.লীগের সম্মেলন : কারা আসছে নতুন নেতৃত্বেআ.লীগের সম্মেলন : কারা আসছে নতুন নেতৃত্বে – Daily Sunam Kantha\n২০তম জাতীয় কাউন্সিলকে সামনে রেখে দলের বর্তমান অবস্থা ও ভবিষ্যত নেতৃত্ব গঠনে তৎপর হয়ে উঠছে ক্ষমতাসীন আওয়ামী লীগ। চলমান রাজনৈতিক পরিস্থিতি মাথায় রেখে আগামী দিনে তরুণ ও মেধাবীদের দলে জায়গা করে দেয়ার বিষয়টি গুরুত্বের সঙ্গে ভাবছে দলটির নীতিনির্ধারকরা। পাশাপাশি ২০১৯ সালে অনুষ্ঠেয় একাদশ জাতীয় সংসদ নির্বাচনে দলকে আরো গতিশীল ও সাংগঠনিকভাবে শক্তিশালী করতে ইতোমধ্যে বেশ কিছু পরিকল্পনা হাতে নেয়া হয়েছে।\nআওয়ামী লীগের সভাপতিমন্ডলীর সদস্য ওবায়দুল কাদের বলেন, এবারের সম্মেলনে আওয়ামী লীগের কেন্দ্রীয় কমিটিতে একঝাঁক নতুন নেতৃত্ব আসবে এবং প্রবীণরাও থাকবেন। প্রবীণ-নবীনের সমন্বয়ে আওয়ামী লীগের সম্মেলনের নেতৃত্বে পরিবর্তন আসবে। শুধু প্রবীণ দিয়ে আওয়ামী লীগের মত একটি শক্তিশালী রাজনৈতিক দল চলবে না। কাজেই নতুদের মধ্য থেকে নেতৃত্ব তৈরি করতেই এবারের সম্মেলনে তাদের (নতুনদের) একটা চমক থাকছে।\nসম্মেলনকে কেন্দ্র করে দলের সাংগঠনিক কাঠামো পরিবর্তন করা হবে। এর জন্য দলের গঠনতন্ত্রের বেশ কয়েকটি ধারা সংশোধন করা হবে। দলের কৃষি ও সমবায় বিষয়ক স¤পাদক ড. আব্দুর রাজ্জাককে সভাপতি করে গঠনতন্ত্র উপ-পরিষদ গঠন করা হয়েছে। কেন্দ্রীয় কমিটি সম্প্রসারণ, দলীয় প্রতীকে স্থানীয় নির্বাচনে অংশগ্রহণ, দলীয় মুখপাত্র, তথ্য-প্রযুক্তি বিষয়ক স¤পাদকের পদ যুক্তসহ বেশ কিছু পরিবর্তনের চিন্তা মাথায় রেখে কাজ করছে কমিটি।\nড. আব্দুর রাজ্জাক জানান, বিশ্বের প্রাচীন গণতান্ত্রিক রাজনৈতিক দল কংগ্রেস, বিজেপি, লেবার পার্টি, কনজারভ্যাটিভ পার্টি, তৃণমূল কংগ্রেসসহ কানাডা, অস্ট্রেলিয়ার মত দেশগুলোর দলীয় গঠনতন্ত্র আমরা সংগ্রহ করেছি। এগুলো দেখে আমাদের গঠনতন্ত্র সংশোধনের জন্য মতামত উপস্থাপন করব। গঠনতন্ত্রে সভাপতিমন্ডলীর সদস্য ও উপদেষ্টা পরিষদের সদস্য ও যুগ্ম সাধারণ স¤পাদক সংখ্যায় বাড়তে পারে। এছাড়া দেশে নতুন বিভাগ হওয়ায় বিভাগীয় সাংগঠনিক স¤পাদক বাড়ানো হতে পারে। দলকে আরো শক্তিশালী ও সুদৃঢ় করতে আগামী ১৫ জুনের মধ্যে গঠনতন্ত্র উপ-পরিষদ রিপোর্ট জমা দিবে। তারপর দলের কার্য-নির্বাহী ও নীতিনির্ধারক কমিটির সিদ্ধান্ত অনুযায়ী গঠনতন্ত্রে কী পরিবর্তন আসবে তা জানা যাবে।\nসম্মেলন সফল করতে গঠিত ১১টি উপ-কমিটির সব কটিই ইতোমধ্যে পৃথক বৈঠক করেছে। কেন্দ্রীয় সম্মেলনের আগে সাংগঠনিক জেলাগুলোর সম্মেলন শেষ করা হয়েছে। সম্মেলন উপকমিটির সিংহভাগ কাজ স¤পন্ন হয়েছে। এবারের সম্মেলনে বিদেশি বন্ধু ও রাজনৈতিক দলের নেতাদের আমন্ত্রণ জানানো হবে। সম্মেলনে আগত অথিতিগণ তাদের মতামত ব্যক্ত করতে পারবেন।\nঅভ্যর্থনা উপ-কমিটির সদস্য সচিব ডা. দীপু মণি বলেন, জামায়াতে ইসলামী ছাড়া দেশের সব রাজনৈতিক দলগুলোকে আমন্ত্রণ জানানো হবে। সম্মেলনে যোগদানের জন্য ১৫ থেকে ২০টি বিদেশি রাষ্ট্রকে আমন্ত্রণ জানানো হয়েছে।\nসম্মেলনের প্রস্তুতির ব্যাপারে আওয়ামী লীগের যুগ্ম-সাধারণ স¤পাদক হানিফ বলেন, আওয়ামী লীগের ২০তম জাতীয় সম্মেলন সুষ্ঠুভাবে স¤পন্ন করার জন্য বিভিন্ন উপ-কমিটির কাজের অগ্রগতি স¤পর্কে আলোচনা হয়েছে এবং তাদের কাছ থেকে কাজের প্রাথমিক ধারণা নেয়া হয়েছে। আর যে কাজগুলো অস¤পূর্ণ আছে সেগুলো খুব দ্রুত স¤পন্ন করার নির্দেশ দেয়া হয়েছে। আমাদের পরিকল্পনা অনুযায়ী প্রত্যেকটি উপ-কমিটি তাদের দায়িত্ব প্রায় ৬০ থেকে ৭০ শতাংশ স¤পন্ন করে ফেলেছে। সম্মেলন উপলক্ষে যে সকল প্রস্তুতি দরকার তার চেয়েও আমাদের উপ-কমিটিগুলো অনেক বেশি কাজ করেছে। যাতে আমরা নির্ধারিত সময়ে সম্মেলন যথাযথভাবে উৎসবমুখর পরিবেশে করতে পারি।\nসম্মেলনের ব্যাপারে আওয়ামী লীগের সাধারণ স¤পাদক সৈয়দ আশরাফুল ইসলাম বলেন, আওয়ামী লীগের সম্মেলন তো বিরাট ব্যাপার। আওয়ামী লীগের সম্মেলন মানেই বাংলাদেশের অস্তিত্ব। আওয়ামী লীগের সম্মেলন মানেই ইতিহাস। অতীতে আওয়ামী লীগের সম্মেলনে অনেক গুরুত্বপূর্ণ সিদ্ধান্ত হয়েছে, তা বাস্তবায়নও হয়েছে। আওয়ামী লীগের সম্মেলনের সিদ্ধান্ত থেকেই স্বাধীনতা আন্দোলনের সিদ্ধান্ত, রাষ্ট্রভাষা বাংলা করার সিদ্ধান্ত গৃহীত হয়েছে। এবারও উৎসবমুখর পরিবেশে সম্মেলন হবে। সেখান থেকে নতুন নেতৃত্ব বেরিয়ে আসবে। অর্থনীতি, রাজনীতি, সংস্কৃতি ও সমাজ বিষয়ে জনমুখি সিদ্ধান্তও নেয়া হতে পারে।


পরীক্ষার হলে ফ্যান খুলে পড়ে জবি শিক্ষার্থী আহত!\nপ্রকাশ : ১২ সেপ্টেম্বর ২০১৯, ১৭:৪৫\nপরীক্ষার হলে ফ্যান খুলে পড়ে আহত হয়েছেন জগন্নাথ বিশ্ববিদ্যালয়ের (জবি) ইসলামিক স্টাডিজ বিভাগের ১১তম ব্যাচের শিক্ষার্থী সোহেল রানা।\nবৃহস্পতিবার (১২ সেপ্টেম্বর) বিশ্ববিদ্যালয়ের রফিক ভবনের ৪র্থ তলায় বিভাগের ৪র্থ বর্ষ ১ম সেমিস্টার পরীক্ষা চলাকালীন এ ঘটনা ঘটে।\nপ্রত্যক্ষদর্শী সূত্রে জানা যায়, পরীক্ষা শুরু হওয়ার ১ ঘণ্টার মধ্যে বিকট শব্দে ছাদ থেকে ফ্যান খুলে পড়ে যায়। এতে সোহেল রানা গুরুতর আহত হন। পরবর্তীতে ওই শিক্ষার্থীকে ন্যাশনাল মেডিকেল কলেজ হাসপাতালে নিয়ে গেলে মাথায় ও চোখে সেলাই করে প্রাথমিক চিকিৎসা দেয়া হয়। পরবর্তীতে উন্নত চিকিৎসার জন্য তাকে ঢাকা মেডিকেল কলেজে স্থানান্তর করা হয়।\nপরীক্ষার হলে উপস্থিত আরেক শিক্ষার্থী অভিযোগ করে বলেন, বারবার নতুন ফ্যানের জন্য আবেদন করেও কর্তৃপক্ষের টনক নড়েনি। সর্বশেষ এ দুর্ঘটনা ঘটে। কর্তৃপক্ষের উদাসীনতাই এ দুর্ঘটনার জন্য দায়ী। রফিক ভবনের ৪র্থ তলায় নির্ধারিত ক্লাস রুমগুলো ক্লাস করার জন্য অনুপযোগী। ছাদ না থাকায় টিনের চালের গরমে ক্লাস করা অসম্ভব হয়ে পড়েছে। এছাড়াও পুরাতন ফ্যান মেরামত করে জোড়াতালি দিয়ে চলছে নিয়মিত ক্লাস ও পরীক্ষা।\nএ বিষয়ে ইসলামিক স্টাডিজ বিভাগের চেয়ারম্যান অধ্যাপক ড. নুরুল আমিন বলেন, আমাদের এক শিক্ষার্থী আহত হয়েছেন। এ ঘটনার জন্য আমরা প্রস্তুত ছিলাম না, কিছুদিন আগেই নষ্ট ফ্যানগুলো মেরামত করা হয়েছিল। তখন কোনো ত্রুটি ধরা পড়েনি। আহত শিক্ষার্থীকে আমরা দ্রুত ন্যাশনাল মেডিকেল কলেজ হাসপাতালে ভর্তি করিয়েছি। তাকে নিউরোলজি বিভাগে স্থানান্তর করা হয়েছে। আর বিভাগের পক্ষ থেকে উপাচার্য মহোদয়কে অবহিত করা হয়েছে।